Pech: a teljes uniós támogatást visszakéri Brüsszel - Napi.hu
Az uniós pénzek pályáztatásának és szétosztásának informatikai rendszerére kapott 18 milliárd forint visszafizetését helyezheti kilátásba az EU - tudta meg a 24.hu.
Domokos László, 2017. április 19. szerda, 10:40
A Nemzeti Közszolgálati Egyetem kormányhivatalokkal közösen zajló, uniós pénzből finanszírozott projektje után az Európai Bizottság szakemberei újabb ügyben találtak komoly problémákat - írta a portál.
A brüsszeli tisztviselők a szabálytalanságok nyomán 100 százalékos pénzügyi korrekciót javasolnak - azaz gyakorlatilag a teljes uniós támogatást vissza kellene fizetni.
Az uniós források szétosztásának és nyilvántartásának lelke az ezeket kezelő informatikai rendszer. Az uniós pénzek pályáztatását kezelő szoftver (egységes monitoring információs rendszer - EMIR) kifejlesztésére, működtetésére és továbbfejlesztésére is igénybe vehetett forrásokat Magyarország. Az Európai Bizottság illetékesei a közelmúltban két projektet is górcső alá vettek (a VOP-2.1.1-2007-0001 és a VOP-2.1.1-2008-0001 kódszámúakat): a 24.hu megismerte a Miniszterelnökségnek elküldött jelentéstervezetet.
A lapnak elismerték a brüsszeli ellenőrzés tényét, de mivel az folyamatban van, ezért a Miniszterelnökség szerint a bizottsági levelekben írt vélelmek nem tekinthetők sem véglegesnek, sem valósnak.
Visszás előzmények
A magyar kormányzati szervek több közbeszerzést is lefolytattak 2003-tól a projekt keretében. Az első kettő még rendben is volt: az EMIR kifejlesztésével, és üzemeltetésével is a Welt 2000 Kft.-t bízták meg. A gondok egy harmadik szerződéssel kezdődtek. Bár a korábbi közbeszerzéseket kiíró ajánlatkérő saját maga állapította meg, hogy az informatikai monitoringrendszer működtetésére és továbbfejlesztésére más vállalkozások is képesek lennének, nem csak a Welt 2000, a harmadik eljárásnál mégis hirdetmény nélküli tárgyalásos közbeszerzést írt ki, ahol újra a a kft. kapott megbízást.
A magyar Közbeszerzési Döntőbizottság még 2004-ben kimondta, hogy az ajánlatkérő kormányzati szerv megsértette a közbeszerzési törvényt. A dolgot tetézte - derül ki a bizottsági levélből - hogy a magyar ajánlatkérő szervek a tulajdonjogot fokozatosan átadták a Welt 2000 Kft-nek. Így az állam előnytelen helyzetbe került az akkor még magántulajdonban levő céggel szemben.
De még ezt is tudták überelni a magyar hatóságok. Az uniós programok menedzselésével, így ellenőrzésével is foglalkozó Irányító Hatóság (IH) tudott a kérdéses projektekről, a közbeszerzési eljárásoknál ki is kérték a véleményét. Az IH annak ellenére sem lépett közbe, hogy tudott a hirdetmény közzététele nélküli tárgyalásos közbeszerzési eljárás jogellenes alkalmazásáról - fogalmaz az uniós fél által írt levél.
A dokumentum kemény retorziót helyez kilátásba: jelzik, hogy az érintett szerződések értékének 100 százalékát kitevő pénzügyi korrekció az indokolt. Ez durván 18 milliárd forint pénz visszavételét jelentené - írta a portál.
atombandi, 2017.04.20 14:39
en is fejleszto vagyok, tokeletesen megmagyarazhato ez a szitu. egy tokmas rendszert fejlesztettek a fulkesek elott. mindegy mi az utoelete, hogy atalakitottak, kidobtak es csinaltak egy masikat, ez nem baj. az unio reszerol meg jogos, hogy visszakerik a penzt, ha 2* lett kifejlesztve meg kifizetve...
tegnaputan, 2017.04.20 14:28
@pastorius: Ahogy a 4-es metrót is továbbépítették, mégis a böszmék lopták el a pénzt...
pastorius, 2017.04.20 13:52
@pastorius: pont ott történt az, hogy erőszakkal megvették a céget...a forráskódot átalakították..majd az egészet nem is használva kidobták..és újat csináltattak..
pastorius, 2017.04.20 13:50
@pastorius: ugyan már, nézd meg a welt2000 ügyet..elég cifra..és az már jócskán a rendszerváltás után volt
pastorius, 2017.04.20 13:49
@atombandi: akkor olvass erről máshol is..(itt elég kurta), ugyan annyira nem érdekes, mindennapos eset
és mellesleg, ha gond van, nem kötelező kifizetni
amúgy ha jól emlékszem a kormányváltás után budai vagy 1500 körüli ügyet "derített fel", aminek 0.3%-a jutott el ügyészségi szakaszba..a bírósági tárgyalások eredményeit pedig tudjuk...
és ezzel nem akarok szentté avatni senkit, sőt...igen elegem van az összes politikusból, aki csak azért létezik, hogy minket leraboljom...de ha valamit legalább fel tudnának mutatnui..annyi jött össze, hogya rendszerváltás óta mi vagunka legrosszabbul teljesítő ország...mindenki több hasznot húzott az EU-s tagságból, pedig nyilván ott is voltak/vannak próbálkozások, de maradt valami a népnek is, vagy elég lenne az is, ha a mi ügyeinkkel IS (közjó) foglalkoznának...legalább felsős szinten..de még stratégia sincs semmire...csak úgy vagyunk, úszunk a vizen tetején, amíg el nem süllyedünk :((..